România este una dintre puținele țări din lume unde, în anii 2000, unii oameni de la sat încă mai poartă costume tradiționale  și în zilele de lucru, nu numai cu ocazia anumitor sărbători. 
România se remarcă printr-o varietate extraordinară de costume populare.

Regiuni etnografice
În mare, costumele populare românești se pot împărți în șapte regiuni folclorice. Mai detaliat, costumele populare românești se pot clasifica pe zone etnografice, numărul zonelor variind între 40 și 120, totul depinzând de persoana care face împărțirea și de criteriile folosite.

Confecționarea costumului popular românesc a pornit de la materii prime produse în gospodăriile țăranilor, dar a evoluat odată cu trecerea timpului, reprezentând azi o adevărata măiestrie atât în obținerea și decorarea țesăturilor cât și a broderiilor.Portul popular are aceeași structură pe tot teritoriul țării dar se deosebește de la o regiune la alta prin amănunte cum ar fi croiala, forma și culoarea. Cele șapte mari regiuni folclorice sunt:
 Transilvania
 Câmpiile de vest: Câmpia Mureșului Inferior, Câmpia Crișurilor (Crișul Negru, Crișul Alb, Crișul Repede), Câmpia Someșului inferior (Țara Oașului)
 Banat, cuprinzînd Lunca Timișului și Caraș-Severin.
 Țara Românească, cuprinzînd Oltenia și Muntenia.
 Zona Dunării inferioare, cuprinzînd Bărăganul, Dobrogea și sudul Moldovei.
 Moldova, inclusiv Basarabia, Bucovina și Transnistria.
 Românii din peninsula Balcanică, care la rândul lor se împart în 4 subgrupe:
 Daco-românii de-a lungul granițelor românești: Cadrilater (Bulgaria), Timoc (nord-vestul Bulgariei și estul Serbiei), Voivodina/Banatul sârbesc și în Ucraina (mai ales în regiunile Cernăuți și Odesa).
 Istroromânii din Istria, Croația.
 Macedoromânii (sau "aromânii") din Albania, Bulgaria, Grecia, Macedonia.
 Meglenoromânii din Grecia și Macedonia.

Galerie

Vezi și 
 Portul popular românesc din Transilvania

Legături externe 

 Reginele României și portul popular , 20 aprilie 2012, România liberă
 Istoria costumului popular românesc
Muzee online de costume și tradiṭii populare românești
 Romanian Museum.com
 Eliznik, pagină de folclor românesc și bulgăresc

Îmbrăcăminte tradițională românească
România